LEE เศร้า! งบฯ Q3/58 กำไรลด 27% หลังธุรกิจผลิตอาหารสัตว์หดตัว
LEE เศร้า! งบฯ Q3/58 กำไรลด 27% หลังธุรกิจผลิตอาหารสัตว์หดตัว โดยงบฯ Q3/58 มีกำไรสุทธิ 34.45 ลบ. ลดลง 27% จากปีก่อนที่มีกำไร 46.88 ลบ. ขณะที่ งวด 9 เดือนมีกำไร 86.80 ลบ. ลดลง 27% จากปีก่อนที่มีกำไร 119.35 ลบ.
11 พ.ย. 2558

บริษัท ลีพัฒนาผลิตภัณฑ์ จำกัด (มหาชน) หรือ LEE รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 34.45 ล้านบาท หรือมีกำไรสุทธิ 0.04 บาทต่อหุ้น ลดลง 27% จากช่วงเดียวกันของปีก่อนที่มีกำไรสุทธิ 46.88 ล้านบาท หรือมีกำไรสุทธิ 0.05 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 86.80 ล้านบาท หรือ 0.09 บาทต่อหุ้น ลดลง 27% จากช่วงเดียวกันของปีก่อนที่มีกำไรสุทธิ 119.35 พันล้านบาท หรือ 0.13 บาทต่อหุ้น
โดยผลการดำเนินงวด 3 เดือนที่มีกำไรลดลง เนื่องมาจากปัจจัยหลักคือธุรกิจผลิตอาหารสัตว์ลดลงจำนวนประมาณ 13 ล้านบาท เมื่อเทียบกับงวดระยะเวลาเดียวกันของปีก่อน สาเหตุหลักมาจากปริมาณขายอาหารกุ้งที่ลดลง ซึ่งเป็นผลกระทบมาจากโรคระบาดกุ้งตายด่วน (EMS) รวมทั้งปริมาณขายอาหารสัตว์บกที่ลดลงเช่นกัน